section_heading: Prvi svjetski rat
paragraph_text: Na početku Prvog svjetskog rata Lüttwitz se nalazi na službi u Glavnom stožeru. Međutim, već krajem kolovoza 1914. postaje načelnikom stožera zapovjednika Generalnog guvernementa Belgije Colmara von der Goltza. Na navedenoj dužnosti se također nalazi kratko, do studenog 1914., kada je imenovan zapovjednikom 38. pješačke brigade koja je držala položaje oko Reimsa. U ožujku 1915. postaje zapovjednikom novoustrojene 221. pješačke brigade koja je u sastavu Armijskog odjela Strantz držala dio bojišta na rijeci Meuse. Međutim, ubrzo je pretrpio ozljedu koljena zbog čega se morao otići u Njemačku na oporavak.